**ZBER RASTLÍN**

**(bylín)**

**Rastliny zbierame cez suchý deň, keď sú na vrchole zrelosti** .Zbierame len zdravé bylinky, nenapadnuté chorobami, hmyzom a neznečistené od ovzdušia.  
Sušíme ich rýchlo, nikdy nie na priamom slnečnom svetle. Rastliny potrebujú pri sušení dobrú cirkuláciu vzduchu.

**Rastliny možno úplne usušiť do šiestich dní.**   
Keď sú rastliny suché, uskladníme ich v čistých, suchých a tmavých sklených alebo keramických nádobách a nevystavujte ich priamemu slnku. Usušené rastliny označíme nápisom s určením druhu, zdroja a dátumu, väčšina vydrží 12 až 18 mesiacov.

**TIP**  
Kvety zbierame po odparení rannej rosy, keď sa celkom rozvinú. Okvetie odrezávame zo stoniek a sušíme celé na plochých podložkách. Levanduľu sušíme zavesenú za stonky v papierovom vrecku alebo nad podložkou.

